ŠKORINI simpatizeri napali su u Lisinskom studente koji tamo rade.

Do incidenta je došlo kada se dvorana napunila, a ekipa predsjedničkog kandidata Miroslava Škore je odlučila zatvoriti dvoranu.

Na studentima koji i inače rade u Lisinskom, a na današnjem su skupu provjeravali ulaznice, bilo je da provedu tu odluku.

No Škorinim fanovima to se nije svidjelo.

Napad na studente koji rade u Lisinskom

Kako javljaju Indexovi reporteri s lica mjesta, nasrnuli su na studente, a jednog su studenta i udarili. Fizički su probili studente i ušli u dvoranu.

"Počeli su nas gurati i vrijeđati, jedan kolega je dobio šamar, ošamarila ga je jedna žena. Na silu su nas probili. Vikali su nam da smo komunjare, a mi smo samo studenti koji tu u Lisinskom radimo na studentski ugovor", rekao je jedan od studenata Indexovom reporteru.

Inače, za Škorin predizborni skup su se dijelile ulaznice i samo se s ulaznicom ili akreditacijom moglo ući u dvoranu, što inače nije uobičajeno za predizborne skupove. Nije poznato je li to odluka Škore ili Lisinskog.

Index je poslao upit Škorinom stožeru i Lisinskom o ovom incidentu.

Njihove ćemo odgovore objaviti čim ih dobijemo.

Škoro: Andrej Plenković je izdao HDZ i Tuđmana. HDZ-ovci, bit ću vaš predsjednik

Na Škorinom skupu okupile su se oko dvije tisuće ljudi, a među njima su bili Zlatko Hasanbegović, Ruža Tomašić, Željko Glasnović, Božidar Alić.

>> VIDEO Škoro na skupu u Zagrebu: HDZ-ovci, ja ću biti vaš predsjednik

Tekst se nastavlja ispod oglasa

>> Nada Gačešić mahnito urlala kod Škore, jedva je zaustavili

Nakon bogatog glazbenog programa uslijedio je Škorin govor.

"Od suza majki iz Vukovara i Iloka je nastao ovaj tsunami. Vi ste ta snaga koju nitko neće moći zaustaviti, to vam ja jamčim. Nitko neće moći zaustaviti vraćanje Hrvatske narodu", rekao je Škoro i dodao da današnji HDZ nema veze s onim starim.

"Andrej Plenković je izdao HDZ i Franju Tuđmana. Kolinda Grabar-Kitarović je kandidatkinja Plenkovića. Obraćam se HDZ-ovim biračima, ja ću biti vaš predsjednik, baštinit ću Franju Tuđmana. Neću iznevjeriti ne samo HDZ-ovce nego i druge stranke koje su me podržale. Maknimo ove jer oni ne razumiju ništa. Želim biti predsjednik ujedinitelj našeg napaćenog naroda", rekao je Škoro.

"Pomest ćemo ih 22. 12. jer su izdali narod, jer su bahati i neodgovorni", dodao je. "Politika je preozbiljan posao da bi se njome bavili ovi hrvatski političari. Dosta! 22. prosinca ćemo se obračunati dvostranačjem", kazao je još.

"Ako treba, hrvatska vojska će izaći na granice"

"Ako treba, na hrvatske granice će izaći hrvatska vojska", rekao je Škoro o migrantima.

"Neće biti drugog kruga", poručio je Škoro.

Nakon Škorinog govora skandiralo se "Pobjeda, pobjeda!".

Kako javlja Indexov reporter, svi Škorini fanovi nisu stali u dvoranu pa skup gledaju u predvorju na video zidu.